text: Dansk politi får udleveret tyve
  19 oktober 2013 kl. 06.43
  Tysk politi har anholdt flere udlændinge med danske tyvekoster, og nu bliver tyvene sendt tilbage til Danmark, så de kan blive straffet.
  Udlændingekontrollen i Padborg modtager i næste uge gruppen af tyve, der har forskellige nationaliteter, nemlig serbere, polakker og en litauer.
  Deres tyvekoster stammer fra Vejle, Ålborg, Aarhus, Falster, Løgumkloster og København.
  Blandt tyvekosterne er chokolade for godt en halv million kroner.
  